"আমি ৰাষ্ট্ৰীয় ঘাইপথত ঘৰ সাজিবলৈ সাজু, তাৰ বাবে হিমন্ত বিশ্ব শৰ্মাৰ চৰকাৰে মাৰিলে মৰিবলৈও সাজু"
"আমি ৰাষ্ট্ৰীয় ঘাইপথত ঘৰ সাজিবলৈ সাজু, তাৰ বাবে হিমন্ত বিশ্ব শৰ্মাৰ চৰকাৰে মাৰিলে মৰিবলৈও সাজু"
Share this:
শোণিতপুৰৰ বৰছলা সমষ্টিত হ'বলগীয়া উচ্ছেদ (Eviction)ক লৈ ঢেকীয়াজুলিত আমছুৰ উদ্যোগত আজি আয়োজিত বিশাল গণ বিক্ষোভ প্ৰতিবাদী কাৰ্যসূচীত অংশ লয় আমছুৰ সভাপতি ৰেজাউল কৰিম সৰকাৰে। উচ্ছেদৰ বিৰুদ্ধে হিমন্ত বিশ্ব শৰ্মা চৰকাৰখনক (Himanta Biswa Sarma Govt.) ক্ষুৰধাৰ সমালোচনা কৰি কয়- "৭০-৮০ বছৰ ধৰি বৰছলা সমষ্টিত থকা কোনো এজন সংখ্যালঘু লোকে বৰছলা সমষ্টিৰ মাটি এৰি ক'তো নাযায়। মৰিলেও বৰছলা সমষ্টিতে থাকিব। কোনোবা যদি অন্য ঠাইৰ পৰা আহিছে সেইসকল লোক বৰছলা সমষ্টি এৰি যাওক, কিন্তু বৰছলা সমষ্টিত বছৰ বছৰ ধৰি বসবাস কৰি অহা লোকসকলে বৰছলা এৰি নাযায়।"
আমছুৰ সভাপতি ৰেজাউল কৰিম সৰকাৰে উচ্ছেদক লৈ লৈ পুনৰ কয়- "আমি উচ্ছেদৰ বিৰোধী নহয়, কিন্তু ভাৰতীয় তথা ভূমিহীন লোকক উচ্ছেদৰ পূৰ্বে সংস্থাপনৰ ব্যৱস্থা কৰক তাত আমছুৰ আপত্তি নাই। কিন্তু সংস্থাপন নিদিয়াকৈ মানৱ অধিকাৰ উলংঘা (Violation of human rights) কৰি এইখন চৰকাৰে বাৰম্বাৰ সংখ্যালঘু মুছলমান লোকক টাৰ্গেট কৰি উচ্ছেদ কাৰ্য চলাই হাৰাশাস্তি কৰি আহিছে। মুখ্যমন্ত্ৰীয়ে প্ৰতিশ্ৰুতি দিছিল ভূমিহীন লোক সকলক ৬ বিঘাকৈ মাটি দিব, কিন্তু সেই প্ৰতিশ্ৰুতি মুখ্যমন্ত্ৰীয়ে ৰক্ষা নকৰে। গৰুখুটি, লামডিঙৰ পিছত বৰছলা সমষ্টিৰ কেইবাটাও অঞ্চলত উচ্ছেদ চলাবলৈ জাননী জাৰি কৰিছে।"
আমছুৱে এই কাৰ্যৰ তীব্ৰ বিৰোধিতা কৰি আগন্তুক সময়ত উচ্ছেদৰ বিৰুদ্ধে সমগ্ৰ ৰাজ্যতে ব্যাপক গণ আন্দোলন গঢ়ি তুলিব বুলি হুংকাৰ দিয়ে। আমছুৰ সভাপতি ৰেজাউল কৰিম সৰকাৰে সংখ্যালঘুৰ ওপৰত অত্যাচাৰ বন্ধ নকৰিলে আগন্তুক সময়ত দিছপুৰ ঘেৰাওকে ধৰি জিলা সদৰ আদি স্থানত লাখ লাখ সংখ্যালঘু ৰাইজে নিজৰ অধিকাৰ ন্যায়ৰ বাবে প্ৰতিবাদ কৰিবলৈ ওলাই আহিবলৈ বাধ্য হ'ব আৰু ইয়াৰ বাবে জগৰীয়া হ'ব চৰকাৰ বুলি উল্লেখ কৰে।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
